Viktorija Amelina

**Viktorija Jurijivna Amelina** (; født 1. januar 1986, død 1. juli 2023), senere kjent som **Victoria Amelina**, var en ukrainsk forfatter. Hun utga to romaner og en barnebok. I 2021 ble hun tildelt den polske litteraturprisen Joseph Conrad-prisen. I 2022 ble hun nominert til EUs litteraturpris.

## Oppvekst og utdannelse
Viktorija Jurijivna Amelina emigrerte til Canada med sin familie da hun var fjorten år gammel, men flyttet tilbake til Ukraina etter kort tid. Hun utdannet seg innen IT på universitetet i Lviv, og begynte deretter å arbeide i IT-bransjen. I 2015 ble hun forfatter og lyriker på heltid.

## Forfatterkarriere
I 2015 debuterte hun som romanforfatter med boken *Синдром листопаду, або Homo Compatiens* (engelsk oversettelse: *The Fall Syndrome: about Homo Compatiens*). Etter at den kom ut ble hun forfatter på heltid. Debutromanen handler om det som skjedde i forbindelse med demonstrasjonene på Majdanplassen i 2014; boken ble utgitt med et forord av Jurij Izdryk. Hun fikk flere priser for denne romanen, som ble godt mottatt av både litteraturanmeldere og akademikere i både Ukraina og Europa for øvrig.

I 2016 ga Amelina ut en barnebok med tittelen *Хтось, або водяне серце* (engelsk oversettelse: *Somebody, or Water Heart*).

I 2017 ga hun ut romanen *Дім для Дома* (*Drømmekongeriket til Dom*/*Dom's Dream Kingdom*), som handlet om familien til en oberst fra Sovjetunionen; handlingen foregår i 1990-årene mens familien bor i en leilighet i Lviv der den polske forfatteren Stanisław Lem vokste opp. Romanen ble nominert til litteraturprisen LitAkcent i 2017, og til EUs litteraturpris i 2019.

Amelina var medlem av PEN International. I 2018 deltok hun på PENs 84.&nbsp;verdenskongress i India som ukrainsk delegat, og holdt en tale om den ukrainske filmskaperen Oleg Sentsov, som var politisk fange i Russland. Hun drev kampanje for å få Sentsov frigjort. I 2021 etablerte hun med egne penger en litteraturfestival for barn i byen Niu-York i Donbas.

I 2022 begynte hun å skrive lyrikk. Både romanene og lyrikken hennes har blitt oversatt til en rekke språk.

I 2025 musikkverket Will Sing Life Again (2025) av Bohdana Froliak, som hadde urfremførelse under Risør kammermusikkfest – et stykke basert på et dikt «I en vårblå splintret åker …» Også kjent som «Dikt om en kråke» (A poem about a crow). Gjendiktet til norsk av Yngvild Sørbye   Викричить їх всіх у землю

skal rope dem alle i jorda 

Наче біль засіє в полі

som om hun sår åkeren med smerte 

З болю та імен жіночих

Fra smerten og kvinnenes navn 

Виростуть їй нові сестри

skal nye søstre vokse opp  

знов співатимуть життя

og igjen skal de synge livet 

25 juli 2025 ble Victoria posthumt tildelt Orwell-prisen for sitt ufullførte sakprosaprosjekt *Looking at Women Looking at War*, som dokumenterer ukrainske kvinners motstand under krigen. 

## Etterforsking av krigsforbrytelser
Etter den russiske invasjonen av Ukraina i 2022 sluttet Amelina seg til gruppene som etterforsket krigsforbrytelser. I september 2022, mens hun arbeidet i Izium-regionen, fant hun krigsdagboken til sin forfatterkollega Volodymyr Vakulenko, som hadde blitt drept av okkupasjonsstyrkene. Vakulenko hadde gravd ned dagboken under et tre i hagen.

## Drept i missilangrep
I 2022 var Amelina bosatt i Kyiv. Den 27. juni 2023 ble hun skadet under det russiske angrepet på Kramatorsk mens hun var ute og spiste på spisestedet RIA Pizza sammen med Héctor Abad, Sergio Jaramillo og Catalina Gómez. Restauranten ble truffet av et Iskander-missil. Amelina døde 1.&nbsp;juli 2023 på Metsjnikov-sykehuset i Dnipro av skadene hun fikk. Hun var 37&nbsp;år gammel.

## Bibliografi

### Egne utgivelser
* 2014: «Синдром листопаду, або Homo Compatiens, The Fall Syndrome or Homo Compatiens» (Discursus) 
* 2015: «Синдром листопаду, або Homo Compatiens, The Fall Syndrome or Homo Compatiens» (Віват) 
* 2016: «Хтось, Або Водяне Серце, Somebody or Waterheart» (Видавництво Старого Лева) 
* 2017: «Дім для Дома, Dom's Dream Kingdom» (Видавництво Старого Лева) 
* 2021: «Е-е-есторії екскаватора Еки, Stories of Eka the Excavator» [Архівовано 28 липня 2021 у Wayback Machine.] (Львів: Видавництво Старого Лева) .

### Antologier
* 2017: «Це зробила вона, She Did It» (Видавництво «Видавництво»)
* 2018: «Лялька, Doll» (Видавництво Старого Лева)
* 2020: «Мости замість стін, Bridges Instead of Walls» (Видавництво Старого Лева)
* 2020: «Що дасть нам силу?, What Gives Us Strength» (Дух і літера)
* 2020: «Ковчег „Титанік". 20 есеїв про людство зразка 2020–го, The Arc Called Titanic. 20 Essays on Humanity of 2020» (онлайн-антологія 27 Bookforum)

## Referanser